नेपाली राजनीति, दिल्ली र दरबारबारे सबैथोक बताएको पुस्तक प्रयोगशालाबारेको छलफलमा लेखक सुधीर शर्मा, युवराज घिमिरे, मुमाराम खनाल र झलक सुवेदी होमिएका थिए। सो छलफलबाट नयाँ कुरा केही आएन, आयोजक आफैँले प्रकाशन गरेको पुस्तकको प्रवर्द्धन गर्ने उद्देश्य त्यस सेसनको देखिन्थ्यो। अहिले धेरै पाठकको जबरजस्ती ध्यान खिचेर तिनलाई किताब पढ्न बाध्य बनाउने सवाल भनेको साहित्यमा प्रयोग भइआएको 'ग्ल्यामर' हो। यसको प्रयोगधर्मिताबारे बहस गरेका साहित्यकारहरू साहित्यमा ग्ल्यामर भनेको के हो भन्ने तथ्यमै अल्भिmएकाले यो बहस पनि खास उत्पादनमूलक हुन सकेन। तर, बहसले केही गम्भीर प्रश्न जरुर जन्मायो, जसले भर्खरै उदाउँदै गरेको 'चिकलिट'बारे धेरै थोक बतायो।
